Rīgā 2021. gada 3.decembrī

**LĒMUMS Nr. 17/1-1**

**Par nolikuma "Nolikums par sabiedriskā pasūtījuma daļas, kuru pilda sabiedriskie elektroniskie plašsaziņas līdzekļi, finansējuma izlietojuma un atskaitīšanās principiem" grozījumu apstiprināšanu**

Pamatojoties uz Sabiedrisko elektronisko plašsaziņas līdzekļu un to pārvaldības likuma 10.panta ceturto daļu, piekto daļu un septīto daļu un 17.panta pirmās daļas 3., 4., 8., 9.punktu, kā arī ņemot vērā Sabiedrisko elektronisko plašsaziņas līdzekļu padomes (turpmāk – Padome) sabiedrisko elektronisko plašsaziņas līdzekļu revīzijas komisijās izskatītos jautājumus par Valsts SIA "Latvijas Radio" ( turpmāk – LR) un Valsts SIA "Latvijas Televīzija" (turpmāk – LTV) pastāvējušam objektīvām grūtībām, lielākoties gan LR, ar atskaitīšanos pēc Padomes ar 2021.gada 1.oktobra lēmumu Nr.3/1-1 apstiprinātu, no Nacionālās elektronisko plašsaziņas līdzekļu padomes pārņemtu, nolikumu "Nolikums par sabiedriskā pasūtījuma daļas, kuru pilda sabiedriskie elektroniskie plašsaziņas līdzekļi, finansējuma izlietojuma un atskaitīšanās principiem", kā arī ņemot vērā abu sabiedrisko mediju pēc Padomes lūguma iesniegtos viedokļus un ar mērķis padarīt sabiedriskā pasūtījuma plānošanu un atskaitīšanos saprotamāku un atbilstošāku sabiedriskā pasūtījuma veidošanas vajadzībām, kā arī uzlabojot digitālā satura plānošanas un atskaitīšanas formas, ņemot vērā to faktu, ka satura veidošanai digitālajā vidē sabiedriskie mediji velta arvien lielākus resursus un šis saturs sasniedz arvien lielāku auditoriju, kā arī ievērojot atskaitīšanas efektivitātes un attiecināmības principus,

**nolemj**:

1. Veikt šādus grozījumus nolikuma "Nolikums par sabiedriskā pasūtījuma daļas, kuru pilda sabiedriskie elektroniskie plašsaziņas līdzekļi, finansējuma izlietojuma un atskaitīšanās principiem" (turpmāk – Nolikums) pielikumos:
2. Nolikuma Pielikumā Nr. 1.1. "Sabiedriskā pasūtījuma izpilde raidījumu/projektu griezumā":
	1. Skaidrāk nodalīt digitālā un lineārā satura veidošanas izmaksas. Ņemot vērā, ka LTV atsevišķi tiek uzskaitīts saturs, kas pielāgots personām ar invaliditāti (subtitri, surdotulkojumi), līdz ar to, Pielikuma Nr.1 formā II sadaļā tiek iekļauta jauna šāda pozīcija. Ņemot vērā, ka LTV ir 2 (divas) atsevišķas struktūrvienības LSM.LV (bez RUS.LSM.LV satura) un MMP (RUS.LSM.LV), izmaksas, katrai šai struktūrvienībai Nolikuma Pielikumā Nr. 1 tiks uzrādītas atsevišķi V sadaļā.
	2. Ņemot vērā Padomes un LR/LTV tikšanās un revīzijas komisiju laikā paustos priekšlikumus un to, ka sabiedriskais pasūtījums netiek veidots raidījumu griezumā, ir mainīta prasība Nolikuma Pielikumam 1.1. iesniegt plānu radījumu griezumā.
	3. Nolikuma Pielikumā Nr.1.2a "Sabiedriskā pasūtījuma digitālā satura un auditoriju gada plāns un izpilde" pēc konsultācijām ar LR un LTV būtiski pilnveidota atskaite par digitālās satura uzskaiti, kuru 2021.gadā pildīja tikai LTV, bet saskaņā ar Nolikumu, sākot ar 2022.gadu, būs jāpilda arī LR. Ņemot vērā, ka digitālo saturu LTV un LR šobrīd neplāno lineārā satura žanru griezumā, kā nelietderīga atcelta prasība saturu plānot un atskaitīties šo žanru griezumā. Vienlaikus, ņemot vērā, ka digitālā satura galvenais mērījums ir tā sasniedzamība, gada plāns un atskaite papildināta ar sadaļu par plānoto un sasniegto auditoriju konkrētas digitālās platformas ietvaros. Ņemot vērā no LTV un LR saņemto informāciju, ka ne par visām platformām iespējams aprēķināt satura veidošanas izmaksas, tās norādāmas tikai par tām platformām, par kurām iespējams veikt korektus aprēķinus.
	4. Nolikuma Pielikumā Nr.1.2B "Sabiedriskā pasūtījuma digitālās platformas LSM.LV satura uzskaites plāns un izpilde", konsultējoties ar LSM.LV, ir uzlabots pielikums par LSM.LV satura plānu un atskaiti, aktualizējot žanrus, kurus LSM.LV izmanto ikdienas satura plānošanā. Tāpat nodefinēts, ka LSM.LV oriģinālsaturs ir saturs, kuru rada vai būtiski papildina LSM redakcija vai LSM piesaistīti ārštata autori. Līdz šim šo pielikumu sabiedriskā pasūtījuma ietvaros pildīja un Padomei iesniedza tikai LTV. Vienlaikus sadaļa par LSM.LV aizpildāma arī Pielikuma 1.2A "Sabiedriskā pasūtījuma digitālā satura un auditoriju gada plāns un izpilde" ietvaros, norādot auditorijas sasniedzamību. Nolikuma Pielikumā Nr.1.2b atskaitē būtu norādāmas tikai naudas plūsmas izmaksas.
	5. Nolikuma Pielikumā Nr.1.3. "Sabiedriskā pasūtījuma izpilde integrētā satura uzskaitei" atskaitē par integrēto saturu iekļautas konkrētās tematikas, kuras pēc konsultācijām ar LTV un LR apstiprināja Nacionālā elektronisko plašsaziņas līdzekļu padome, un kuras būtu noderīgas sabiedriskā pasūtījuma izstrādes vajadzībām. Atskaite sniedzama reizi ceturksnī kopā ar sabiedriskā pasūtījuma atskaiti.
	6. Veikt attiecīgas izmaiņas Nolikuma 6., 7., 10.3.punktā.
3. Apstiprināt Nolikumu kopā ar tā pielikumiem šim lēmumam pievienotajā redakcijā.
4. Informēt par šo lēmumu VSIA "Latvijas Televīzija" un VSIA "Latvijas Radio" un publicēt Nolikumu Padomes tīmekļvietnē [www.seplp.lv](http://www.seplp.lv) pēc tās izveides pabeigšanas.
5. Atbildīgie Padomes locekļi par šī lēmuma izpildes kontroli ir Sanita Upleja-Jegermane un Jānis Eglītis.

Lēmums (bez pielikumiem) sagatavots elektroniski uz 2 (divām) lapām.

*Pielikumā: Nolikums* *"Nolikums par sabiedriskā pasūtījuma daļas, kuru pilda sabiedriskie elektroniskie plašsaziņas līdzekļi, finansējuma izlietojuma un atskaitīšanās principiem" jaunajā redakcijā uz 4 (četrām) lapām ar 7 (septiņiem) pielikumiem.*

**Padomes priekšsēdētājs (*paraksts*)\* Jānis Siksnis**

\*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU